Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi tiettyjen hormonaalista tai tyrostaattista vaikutusta omaavien aineiden ja beta agonistien käytön kieltämisestä kotieläintuotannossa annetun neuvoston direktiivin 96/22/EY muuttamisesta komission ehdotusta muuttava EY:n perustamissopimuksen 250 (2) artiklan nojalla /* KOM/2003/0489 lopull. - COD 2000/0132 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa annetun neuvoston direktiivin 96/22/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2000/0132 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa annetun neuvoston direktiivin 96/22/EY muuttamisesta 1. Johdanto EY:n perustamissopimuksen 251 artiklan 2 kohdan c alakohdassa edellytetään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio teki 3. heinäkuuta 2000 ehdotuksen direktiivin muuttamisesta (2000/0132(COD)). Muutettu ehdotus (2001/C 180 E/15/ KOM(2001) 131 lopullinen) esitettiin Euroopan parlamentin 6. maaliskuuta 2001 järjestämän ensimmäisen käsittelyn jälkeen. Kun komissio, Euroopan parlamentti ja neuvosto olivat käyneet menestyksellisiä keskusteluja parlamentin toisen käsittelyn valmistelemiseksi, parlamentin täysistunnossa 1. heinäkuuta 2003 päästiin asiasta kompromissiin. Se sisältää kolme yhteiseen kantaan esitettyä tarkistusta, jotka neuvosto oli ilmoittanut hyväksyvänsä pysyvien edustajien komitean kokouksessa 25. kesäkuuta 2003. 2. Taustaa Ehdotus toimitettiin Euroopan parlamentille ja neuvostolle (2000/0132(COD)): // 03.07.2000 Euroopan Talous- ja sosiaalikomitea antoi lausuntonsa: // 19.10.2000 Euroopan parlamentti antoi lausuntonsa ensimmäisessä käsittelyssä: // 01.02.2001 Muutettu ehdotus (2001/C 180 E/15/ KOM(2001) 131 lopullinen) esitettiin: // 06.03.2001 Yhteinen kanta vahvistettiin: // 20.02 2003 Parlamentti antoi suosituksen toiseen käsittelyyn: // 01.07.2003 3. Ehdotuksen tarkoitus Direktiivin 96/22/EY muutosehdotuksen päätarkoituksena on suojella kuluttajien terveyttä ja saada direktiivi vastaamaan Maailman kauppajärjestön (WTO:n) vaatimuksia ottamalla direktiivin perustaksi luotettava tieteellinen arviointi. 4. KOMISSION LAUSUNTO EUROOPAN PARLAMENTIN EHDOTTAMISTA TARKISTUKSISTA YHTEISEEN KANTAAN Yhteinen kanta perustuu muutettuun komission ehdotukseen, jossa otettiin huomioon useita Euroopan parlamentin ehdottamia tarkistuksia. Neuvoston määräenemmistöllä hyväksymä ehdotus ei muuta ehdotetun direktiivin perustavoitteita: suojella kuluttajien terveyttä ja saada direktiivi vastaamaan WTO:n sääntöjä. Yhteisessä kannassa ei ehdoteta 17-beta-estradiolin tai sen esterityyppisten johdannaisten täydellistä välitöntä käyttökieltoa, vaan siinä säilytetään kolme käyttötarkoitusta siirtymäluontoisesti asettamatta määräaikoja niiden kieltämiselle. Euroopan parlamentti myöntyi ensimmäisessä käsittelyssään komission ehdotukseen kieltää 17-beta-estradiolin tai sen esterityyppisten johdannaisten käyttö kokonaisuudessaan. Näin ollen Euroopan parlamentin ympäristöasioiden, kansanterveyden ja kuluttajapolitiikan valiokunta (COMENVI) hylkäsi 22. toukokuuta 2003 yhteiseen kantaan sisällytetyt muutokset. Tätä seuranneissa epävirallisissa kolmikantakokouksissa Euroopan parlamentin esittelijä ja neuvoston edustajat saattoivat sopia Euroopan parlamentin täysistunnossa 1. heinäkuuta 2003 esitetystä kompromissiehdotuksesta. Kompromissilla muutetaan (1) johdanto-osan 12 kappaletta (tarkistus 17), jotta se vastaisi 5 a artiklaan tehtyä keskeistä muutosta (2) 5 a artiklaa (tarkistus 18) asettamalla erityinen päivämäärä 17-beta-estradiolin ja sen esterityyppisten johdannaisten poistamiseksi asteittain käytöstä nautaeläinten, hevosten, lampaiden ja vuohien kiiman aiheuttamisessa (kolme vuotta direktiiviä 96/22/EY muuttavan direktiivin voimaantulosta) (3) 11 a artiklan 1 kohtaa (tarkistus 19) täsmentämällä sen selvityksen sisältöä, joka komission on esitettävä. Komissio kannattaa näitä tarkistuksia. 5. PÄÄTELMÄ Komissio kannattaa Euroopan parlamentin täysistunnossa 1. heinäkuuta 2003 esitettyä kompromissiehdotusta, koska se täyttää komission päätavoitteet (suojella kuluttajien terveyttä ja saada direktiivi vastaamaan Maailman kauppajärjestön (WTO:n) vaatimuksia). Komissio muuttaa perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.